अर्थमन्त्री डा. युवराज खतिवडाले आर्थिक लोकतन्त्र बलियो नभएसम्म राजनीतिक अर्थतन्त्र बलियो हुन नसक्ने भन्दै आर्थिक रुपान्तरणका लागि सहकारी सशक्त माध्यम हुने बताउनुभयो । खाद्य, स्वास्थ्य, उर्जा र श्रम व्यवस्थापनमा सहकारीले सशक्त योगदान दिन सक्ने भन्दै उहाँले भन्नुभयो – ‘हामी सहकारीलाई साथमा लिएर देश विकासमा जुट्न क्रियाशील भएका छौं ।’ सहकारी–नीजि, सहकारी सार्वजनिक र नीजि–सहकारी अवधारणमा देश अघि बढ्ने उहाँको भनाई थियो ।
